C 47/170
RO
Jurnalul Oficial al Uniunii Europene
7.2.2023
Miercuri, 6 iulie 2022
112.
încurajează UE să depună în continuare eforturi în vederea încheierii negocierilor multilaterale privind subvențiile pentru pescuit în cadrul Organizației Mondiale a Comerțului – punerea în aplicare a obiectivului de dezvoltare durabilă nr.
14.6 – pentru a interzice anumite forme de subvenții în domeniul pescuitului care contribuie la supracapacitate și la pescuitul excesiv, pentru a elimina subvențiile care contribuie la pescuitul INN și pentru a împiedica introducerea de noi astfel de subvenții, în deplină concordanță cu obiectivele stabilite în Pactul verde european, în cel de-al 8-lea program de acțiune pentru mediu și în Acordul de la Paris; 113.
solicită ca dimensiunea globală a strategiei privind biodiversitatea să sprijine dreptul la o alimentație adecvată, să pună în aplicare Declarația ONU privind drepturile agricultorilor și ale altor persoane care își desfășoară activitatea în zonele rurale pentru a aborda măsuri de îmbunătățire la nivel global a condițiilor de muncă ale lucrătorilor în ferme și a veniturilor micilor fermieri, care fac parte din lanțurile internaționale de aprovizionare cu alimente, și să asigure includerea principiului precauției pentru toate cerințele privind siguranța alimentelor; solicită totodată UE să își alinieze politica comercială cu obiectivele strategiei „De la fermă la consumator” și ale Strategiei privind biodiversitatea, precum și cu obiectivul neutralității emisiilor de carbon din Pactul verde european; 114. subliniază că, pentru ca obiectivele privind sustenabilitatea să fie urmărite cu succes, contribuția țărilor terțe active pe scena internațională reprezintă o condiție prealabilă obligatorie; 115. subliniază valoarea alimentelor, care trebuie înțeleasă ca fiind mai mult decât o simplă marfă, respectiv ca un drept pentru oameni și care trebuie asigurat, iar impactul economic, social și de mediu și externalitățile trebuie să fie mai bine evaluate și atenuate sau valorificate, după caz; 116.
solicită acțiuni consolidate la nivel internațional pentru a se asigura că procesul decizional politic are în centrul său securitatea alimentară, pentru a evita penuria și a asigura securitatea nutrițională în țările cele mai vulnerabile; 117.
solicită continuarea eforturilor pentru a asigura coerența politicilor UE în conformitate cu principiul coerenței politicilor în favoarea dezvoltării sustenabile; solicită ferm să se asigure că exporturile europene nu afectează dezvoltarea producției locale și a piețelor locale; subliniază că acordurile de liber schimb încheiate de UE nu ar trebui să perturbe agricultura locală, să prejudicieze micii producători sau să exacerbeze dependența de importurile de alimente; îndeamnă la sprijinirea producției și consumului local, care pot asigura crearea de locuri de muncă la nivel local și prețuri echitabile, pot garanta protejarea sănătății și securității lucrătorilor și pot reduce dependența țărilor de importuri și vulnerabilitatea lor în fața fluctuațiilor prețurilor internaționale; 118. evidențiază necesitatea unor orientări clare privind modul în care să se obțină o coerență a politicilor în favoarea dezvoltării la nivelul UE, abordând totodată obiectivele de politică potențial contradictorii; îndeamnă UE să garanteze coerența politicilor agricole și comerciale europene pentru a sprijini securitatea alimentară și suveranitatea alimentară și pentru a proteja piețele locale și regionale; o o 119.
o
încredințează Președintei sarcina de a transmite prezenta rezoluție Consiliului și Comisiei.